Surdej uden fiasko: Dansk gadget går amok på Kickstarter

Surdej lyder hyggeligt. I virkeligheden ender det for mange i gætteri, flade brød og glas, der aldrig helt opfører sig, som de skal. Nu vil et dansk produkt gøre op med kaosset.

Peak Dough er et intelligent sensorlåg, der måler hævning, temperatur og fermentering i realtid og sender besked direkte til din telefon. Ideen er enkel: Du skal slippe for at gætte dig frem til, hvornår din surdej er klar.

Det er en løsning, der tydeligvis rammer noget. Kampagnen blev fuldt finansieret på bare 39 minutter, og Peak Dough har allerede tiltrukket tæt på 1.000 backers på Kickstarter. Samtidig har projektet fået mærket “Projects We Love”, som gives til udvalgte kampagner, der skiller sig ud.

Produktet er udviklet af holdet bag LastObject og er designet i Danmark. Det passer til både starterglas og hæveskål og fungerer sammen med en app, hvor brugeren kan følge hele processen live.

Låget er fyldt med sensorer.

Det smarte er, at Peak Dough går direkte efter den største surdejsfejl af dem alle: usikkerheden. For de fleste mislykkede surdejsprojekter handler ikke om manglende vilje, men om, at man ganske enkelt ikke ved, hvornår dejen er klar, eller om noget er gået galt undervejs.

Med Peak Dough bliver surdej pludselig mindre mavefornemmelse og mere præcision. Og det er nok præcis derfor, folk står i kø.

Prisen starter ved 109 euro, så det er ikke nogen billig køkkengadget. Men for alle, der er trætte af surdej, der kollapser på målstregen, kan det være den slags produkt, der føles som en redning.

Surdej uden fiasko: Dansk gadget går amok på Kickstarter